Pangkori saar

Pangkori saar (malai keeles Pulau Pangkor; tai keeles เกาะปังโกร์; hiina keeles 邦咯岛; tamili keeles பங்கோர் தீவு) on saar Malaisias Peraki osariigis Manjungi ringkonnas.

Saare nimi tuleneb tai keele sõnadest Pang Ko, mis tähendab 'ilusat saart'.Pangkor Island. Wonderful Malaysia. Inglise keeles, vaadatud 7. veebruaril 2026

 Loodus 
Saare pindala on 18 km² ja see asub 3,5 km kaugusel Malaka poolsaarest. Saar on põhiliselt mägine, kõrgeim tipp on 1216 meetrit.

Saare mägine sisemaa on kaetud metsaga ning seal elab 65 liiki roomajaid ja 17 liiki kahepaikseid.Johan van Rooijen, Chan Kin Onn, L. Lee Grismer, Norhayati Ahmad. "Estimating the herpetofaunal species richness of Pangkor Island, Peninsular Malaysia". Bonn 2011

Pangkori saarestikus on veel Pangkor Lauti saar, Giami saar, Mentagori saar, Simpani saar ja Tukun Terindaki saar.

Rahvastik
Inimasustus on peamiselt rannikul.

Saarel elab umbes 25 000 inimest. Peamiselt on nad kedahani keelt kõnelevad malailased, hokkieni ja teochew keelt kõnelevad hiinlased ning Malaisia tamilid. 

Peamiselt elatakse saare idarannikul. Paljud töötavad kohalikus toidu- ja kalandussektoris, sealhulgas kuivatatud kala tehases, paaditöökodades ja kalakasvanduses.

 Ajalugu 
pisi|Pangkori külavanem Pangulu ja kogu tema perekond aprillis 1874
Ajalooliselt on saar olnud pelgupaik kohalikele kaluritele, kaupmeestele ja piraatidele. 17. sajandil ehitasid madalmaalased Peraki tinakaubanduse kontrollimiseks Madalmaade fordi. 1874. aastal sõlmiti siin ajalooline leping Briti valitsuse ja Peraki troonipretendendi vahel (Pangkori leping), millega pandi alguse Briti koloniaalvõimule Malaka poolsaarel.

Aastatel 2003–2010 rajati Marina tehissaar. See integreeritud segaarendusega kuurordisaar koosneb veepiiril asuvatest elamutest, erajahisadamast nimega Pangkor Marina Malaysia, hotellidest ja kauplustest. Uuest sadamasillast (Marina Island Jetty) on parvlaevaühendus Pangkori saarega.

Majandus
Aastatel 2004–2014 oli saare ja ümbritseva piirkonna kiire kasvu periood. 2006. aastal alustas tegevust biotehnoloogiakeskus, mis on Global Hi-Q Malaysia S/B ja Hi-Q Bio-Tech International (Taiwan) Ltd ühisettevõte, alginvesteeringutega 100 miljonit ringgitit. Nende tegevusalad hõlmavad kalakasvatust ja vesiviljelust ning esimene saak oli 2009. aastal.

 Turism 
Pärast seda, kui Malaisia föderaalvalitsus andis saarele alates 1. jaanuarist 2020 tollimaksuvaba staatuse, registreeriti saare külastajate arv 40-protsendilise kasvu. Saarel registreeriti 1,42 miljonit külastajat võrreldes 1,03 miljoniga 2017. aastal. Calvin Yap. Sustaining Pangkor's growth momentum. The Star, 30. september 2019

 Transport 
alt=Pangkor minibuses|pisi|Roosad turistibussid
Maanteed
Pangkori saar asub Kuala Lumpurist kolmetunnise autosõidu kaugusel. Kuna üritatakse kontrollida saarel olevate sõidukite arvu, pole saarele ehitatud maanteesilda.

Veeteed
Parvlaevad väljuvad Pangkori saarele Lumuti sadamast.

Saare idaküljel on kaks kaid. Pasir Bogari lähedal asuv reisilaevakai valmis 1959. aasta lõpus. 

Mandrilt saarele sõidab ka uus parvlaevafirma, mis sõidab lühemat marsruuti kui tavaline parvlaev. See algab Marina Bayst ja selle hind on veidi kõrgem. Tavaline parvlaevareis Lumuti sadamast Pangkori saarele võtab aega 30–40 minutit, Marina Bayst Pangkori saarele kulub vaid 15–20 minutit.
Lennuteed
Saart teenindab lennujaam Berjaya Airi tšarterlenduse ja SKS Airwaysi regulaarlenduse kaudu Subangi lennujaamast. 

 Vaatamisväärsused 
Pangkori läänerannik on kuulus oma randade, kuurortide ja hotellide poolest. Sealsete kuulsate randade hulka kuuluvad Pasir Bogak, Teluk Nipah ja Coral Beach. Saare teiste vaatamisväärsuste hulka kuuluvad Fu Ling Kongi tempel, Sri Pathirakaliammani tempel Sungai Pinang Besari külas; Tiigrikalju, Madalmaade fort, hauakambrid Kampung Teluk Gedungis ja Kilpkonnamägi.
Gongikalju
Gongikalju (malai keeles Batu Gong) on teadmata vanusega kaljujoonistus, mis asub Pantai Pasir Bogaki neemel ja kujutab gongi. Seda on esmakordselt mainitud 1951. aastal. See on 1-meetrise läbimõõduga ja on suunatud otse põhja poole.

 Kliima 
Pangkori saar asub Malaisia läänerannikul ning seal on aastaringselt kuum ja niiske ilm. Vihmaperiood kestab aprillist oktoobrini ja kuiv periood oktoobrist aprillini.

Pildid

 Viited 

 Välislingid 

 Saare koduleht
Pangkor Island. Wonderful Malaysia. Inglise keeles, vaadatud 7. veebruaril 2026

Kategooria:Peraki osariik
Kategooria:Malaisia saared
Kategooria:India ookeani saared